CELEX: 62008CB0062
Language: mt
Date: 2009-02-19 00:00:00
Title: Kawża C-62/08: Digriet tal-Qorti tal-Ġustizzja (It-Tieni Awla) tad- 19 ta’ Frar 2009 (talba għal deċiżjoni preliminari mressqa mill- Hof van Cassatie van België — Il-Belġju) — UDV North America Inc vs Brandtraders NV (Tieni subparagrafu tal-Artikolu 104(3) tar-Regoli tal-Proċedura — Trade mark Komunitarja — Regolament (KE) Nru 40/94 — Artikolu 9(1)(a) u 2(d) — Dritt tal-proprjetarju ta’ trade mark reġistrata li jopponi l-użu minn terzi persuni ta’ sinjal identiku għat-trade mark — Kunċett ta’ użu — Użu ta’ sinjal identiku għat-trade mark minn intermedjarju kummerċjali fid-dokumenti ta’ negozju tiegħu — Intermedjarju li jaġixxi f’ismu stess iżda għan-nom ta’ bejjiegħ)

16.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/16
            
         Digriet tal-Qorti tal-Ġustizzja (It-Tieni Awla) tad-19 ta’ Frar 2009 (talba għal deċiżjoni preliminari mressqa mill- Hof van Cassatie van België — Il-Belġju) — UDV North America Inc vs Brandtraders NV
   (Kawża C-62/08) (1)
   
   (Tieni subparagrafu tal-Artikolu 104(3) tar-Regoli tal-Proċedura - Trade mark Komunitarja - Regolament (KE) Nru 40/94 - Artikolu 9(1)(a) u 2(d) - Dritt tal-proprjetarju ta’ trade mark reġistrata li jopponi l-użu minn terzi persuni ta’ sinjal identiku għat-trade mark - Kunċett ta’ “użu” - Użu ta’ sinjal identiku għat-trade mark minn intermedjarju kummerċjali fid-dokumenti ta’ negozju tiegħu - Intermedjarju li jaġixxi f’ismu stess iżda għan-nom ta’ bejjiegħ)
   2009/C 113/31
   Lingwa tal-kawża: L-Olandiż
   
      Qorti tar-rinviju
   
   Hof van Cassatie van België
   
      Partijiet fil-kawża prinċipali
   
   
      Rikorrenti: UDV North America Inc
   
      Konvenuta: Brandtraders NV
   
      Suġġett
   
   Talba għal deċiżjoni preliminari — Hof van Cassatie van België — Interpretazzjoni tal-Artikolu 9(1) u 2(d) tar-Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU 1994, L 11, p. 1) — Dritt tal-proprjetarju ta’ trade mark li jopponi l-użu minn terzi persuni — Kunċett ta’ użu tat-trade mark
   
      Dispożittiv
   
   Il-kunċett ta’ “użu”, skont l-Artikolu 9(1)(a) u 2(d) tar-Regolament (KE) Nru 40/94 dwar it-trade mark Komunitarja, huwa intiż għal sitwazzjoni, bħal dik inkwistjoni fil-kawża prinċipali, li fiha intermedjarju kummerċjali, li jaġixxi f’ismu stess iżda għan-nom ta’ bejjiegħ u għalhekk ma kienx parti interessata fil-bejgħ ta’ merkanzija li kien kuntrattwalment marbut magħha, juża, fid-dokumenti tan-negozju tiegħu, sinjal identiku għal trade mark Komunitarja għal prodotti jew servizzi identiċi għal dawk li għalihom din it-trade mark ġiet reġistrata.
   
      (1)  ĠU C 107, 26.4.2008.